  Майя Бывальцева Удмуртиысь школаосын котькуд арня кутсконын Россилэн куншетэныз ӵош элькунлэсь но ӝутыны кулэ. Озьы ик кункрезьёсты кыкназэ лэзьылоно. Со сярысь Кун Кенешлэн тӧроезлэн воштӥсез – тодосъя, дышетонъя но граждан обществолэсь институтъёссэ азинтонъя ялан ужась ӧрилэн тӧроез Татьяна Ишматова 16-тӥ тулыспалэ журналистъёсын пумиськылыкуз вераз. « Котькуд школаын Росси Федерацилэсь флагзэ ӝуто но кункрезьзэ кылзо. Но вань школаосын Удмурт Элькунмылэсь флагзэ но кункрезьзэ уг ӝуто, уг лэзьяло, мон малпасько, со шонертэм. Патриотизм кутске, солэн нырысетӥ вамышез луэ, аслэсьтыд интыдэ, аслэсьтыд элькундэ, аслэьтыд гурттэ яратон бордысь. Ӵапак со бордын ужаськом » Татьяна Ишматова, Удмуртиысь Кун Кенешлэн тӧроезлэн воштӥсез – тодосъя, дышетонъя но граждан обществолэсь институтъёссэ азинтонъя ялан ужась ӧрилэн тӧроез Солэн верамезъя, Удмуртилэсь куншетсэ куд-ог школаосын али но ӝутъяло ни. Россилэсь куншетсэ арня кутсконын сӥё-дано ӝутъяны но арня пумын лэзьыны кутскизы 2022-тӥ арын 1-тӥ куарусёнысен. Татьяна Ишматовалэн верамезъя, вуон дышетскон ар кутсконлы Удмуртиысь вань школаосы Росси куншетъёс но флагштокъёс федерал коньдэт чотын басьтозы. Тодэ вайытмо, Удмуртиын кадет дышетон сярысь кат кутыны малпало.  Тегъёс: школаос Куншет Удмуртия  